Приложение №12

ТЕХНИЧЕСКА СПЕЦИФИКАЦИЯ

# “ Избор на изпълнител за сервизно обслужване и ремонт на леки автомобили и мотоциклети, собственост на ТП ДГС Своге /включително и доставка на резервни части, материали и консумативи/, за нуждите на ТП ДГС Своге за период от 3 години. ”

1. Техническо обслужване –

извършва се след изминаване на определен пробег, установен за всеки автомобил. Периодичността, обема и последователността на работите, както и нормите за тяхното изпълнение, се определят от съответните ръководства за експлоатация и техническо обслужване.

2. Текущ ремонт – извършва се при необходимост.

3. Проверка заредеността на акумулаторните батерии – извършва се при периодично техническо обслужване и при необходимост.

5. Проверка и зареждане на климатични системи – извършва се при периодично техническо обслужване за подготовка на автомобили за експлоатация в пролетно-летния период.

6. Прием на автомобилите на Възложителя- с предимство.

7. Изпълнителят трябва да е осигурил обособен сервиз, както и място на автомобилите, изчакващи доставка на части и извършване на текущ ремонт.

8. Изпълнителят трябва да влага висококачествени материали, консумативи и резервни части, съответстващи на марката и модела на автомобила, като ги фактурира по цени на дребно.

9. Да поддържа наличност на части и консумативи от първа необходимост за автомобилите на възложителя.

10. При липса на резервни части – да ги достави и извърши ремонта до 7 календарни дни.

11. Да гарантира качеството на извършените от него дейности по техническото обслужване и текущите ремонти (при необходимост) на автомобилите за срок, не по- малък от гаранционния срок на вложените резервни части и материални средства.

12. Да предоставя документ за качеството на вложените резервни части при поискване.

13. Да извършва за своя сметка отстраняването на повредите, възникнали в гаранционния срок и дължащи се на лошо качество на извършения ремонт или на вложените резервни части.

14. Да води регистър с информация за извършените дейности, вложените материали и резервни части на автомобилите, предмет на поръчката. Всички ремонти на автомобилите да бъдат отразявани и в Сервизните книжки на автомобилите (при необходимост да издава такива).

15. Изпълнителят извършва ремонта в присъствието на водача на ремонтирания автомобил и/или на механика на ДГС Своге, за което се съставя двустранен протокол за приемане на извършената работа, в който се отразяват реално отработените часове от изпълнителя.

ЗАБЕЛЕЖКИ:

1. Място на извършване – собствена или наета сервизна база на територията на общ.Своге, общ.Мездра и Столична община.

2. Срок за извършване на услугата – 3 години или до изчерпване на прогнозната стойност по договора.

3. Всички дейности да се извършват на основание „Сервизна поръчка”, подписана от възложителя или негов упълномощен представител.

4. Възложителят може да включва в списъка допълнително служебни

автомобили след писмено уведомление до изпълнителя.

Приемам техническата спецификация

Дата…………….. Участник:………………………………………………..

/ управител, подпис, печат /